Diari Oficial de la Generalitat Valenciana


Sumari del DOGV 7265, del 02-05-2014 (2014/3534)

Informació pública de l'aprovació definitiva del programa d'actuació integrada de la unitat d'execució B1.
----------------------------------------------------------------------------------------------------------

### Dades del document

Número de DOGV
:   7265

Data del DOGV
:   02-05-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/3534


Data del document
:   14-04-2014

Organisme emissor
:   Ajuntament de Benifairó de la Valldigna

Tipus de document
:   Anunci

Descriptors 

:   * Benifairó de la Valldigna
    * administració local
    * pla d'urbanisme

Informació pública de l'aprovació definitiva del programa d'actuació integrada de la unitat d'execució B1. [2014/3534]  
El Ple de l'Ajuntament, en la sessió del dia 3 de març de 2014, per majoria de set vots a favor, una abstenció i un vot en contra, va aprovar definitivament el programa d'actuació integrada de la unitat d'execució B1 de Benifairó de la Valldigna i els corresponents projecte d'urbanització i projecte de reparcel·lació. La part resolutiva d'este acord literalment diu:  
«Primer. Aprovar definitivament el programa d'actuació integrada de la unitat d'execució B1, de sòl urbanitzable residencial sector B del Pla General d'Ordenació Urbana de Benifairó de la Valldigna.  
  
Segon. Aprovar definitivament el projecte d'urbanització de la unitat d'execució B1, de sòl urbanitzable residencial sector B del Pla General d'Ordenació Urbana de Benifairó de la Valldigna.  
Tercer. Aprovar, amb els efectes previstos en l'article 180 de la Llei 16/2005, de 30 de desembre, Urbanística Valenciana, amb caràcter definitiu, el projecte de reparcel·lació forçosa del programa per al desenvolupament de l'actuació integrada de la unitat d'execució B1, de sòl urbanitzable residencial sector B del Pla General d'Ordenació Urbana de Benifairó de la Valldigna, i la corresponent proposta de quotes d'urbanització que conté.  
Quart. Als efectes previstos en l'article 181 de la Llei 16/2005, de 30 de desembre, Urbanística Valenciana:  
a) Aprovar les quotes d'urbanització assignades en el projecte de reparcel·lació als propietaris, que han de retribuir en metàl·lic la tasca urbanitzadora.  
b) Declarar executables i exigibles les compensacions monetàries complementàries o substitutives, d'acord amb el que estableix el projecte de reparcel·lació.  
c) Declarar exigible el pagament anticipat de les inversions previstes per al primer semestre, entenent que les liquidacions seran provisionals, sense perjuí de la definitiva que aprovarà l'Ajuntament, prèvia audiència als interessats.  
Cinqué. Indemnitzar els afectats que resulten ser creditors nets en el compte de liquidació provisional, abans d'ocupar la seua finca originària.  
Sisé. Notificar als titulars registrals i interessats en el procediment administratiu, així com a tots els interessats respecte dels drets i béns afectats, el present acord d'aprovació definitiva, fent-los saber, pel que fa al projecte de reparcel·lació, que este faculta l'Ajuntament per a ocupar els terrenys necessaris per a l'execució de les obres d'urbanització.  
  
Seté. Que es publique este acord en el Butlletí Oficial de la Província de València, en el Diari Oficial de la Comunitat Valenciana i en el tauler d'anuncis de l'Ajuntament.  
Huité. Una vegada ferm, este acord, en via administrativa, l'Ajuntament de Benifairó de la Valldigna atorgarà el corresponent document públic notarial que expresse el seu contingut, mitjançant un certificat del secretari general de l'Ajuntament, i procedirà tot seguit a la corresponent inscripció registral d'este projecte de reparcel·lació en el Registre de la Propietat d'Alzira.  
Nové. Remetre a la conselleria competent en matèria d'urbanisme de la Generalitat el programa d'actuació integrada motiu d'este acord, a fi que l'inscriga en el corresponent registre autonòmic de programes; també, als efectes oportuns, remetre còpia digital del projecte de reparcel·lació.  
Deu. Facultar l'Alcaldia, tan àmpliament com pertoque segons dret, per a dictar totes les resolucions i realitzar totes les actuacions, tant d'índole jurídica com material, que resulten necessàries per a la plena efectivitat i execució d'este acord.»  
Cosa que es fa pública per a l'efectivitat d'este, en compliment del que es preceptua en els articles 104, 152 i concordants de la Llei 16/2005, de 30 de desembre, de la Generalitat, Urbanística Valenciana.  
  
Contra esta resolució, que esgota la via administrativa, de conformitat amb el que es disposa en l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es podrà interposar els recursos que s'indiquen tot seguit:  
- Potestativament, recurs de reposició, previst en l'article 116 de la Llei 30/1992, abans esmentada, en el termini d'un mes, davant del Ple de l'Ajuntament.  
- Recurs contenciós administratiu, en el termini de dos mesos, davant del jutjat contenciós administratiu corresponent de València, en el termes que regula la Llei 29/1998, de 13 de juliol, reguladora de la jurisdicció contenciosa administrativa.  
No es poden simultaniejar estos dos recursos. En cas de presentar el de reposició, caldrà esperar la resolució d'este per a poder presentar el recurs contenciós administratiu.  
Els terminis per a presentar qualsevol d'estos recursos compten a partir de l'última data de publicació d'este anunci en el Butlletí Oficial de la Província de València i en el Diari Oficial de la Comunitat Valenciana.  
  
Benifairó de la Valldigna, 14 d'abril de 2014.- L'alcalde: Agustí Pascual Granell.